วันนี้อยากลองชิมอาหารที่รสชาติแปลกใหม่ดูบ้าง อยากจะลองอาหารเวียดนาม เลยมาที่ ร้านแอมเฮือง ตั้งอยู่ที่ ปากชัยเอกชัย 62 เป็นร้านอาหารเวียดนามเจ้าเด็ดเจ้าดังของย่านเอกมัยนี้เลย พอมาถึงร้านก็ต้องรอคิวกันหน่อย เพราะเห็นว่าร้านนี้มีคนมากินกันแน่นร้านตลอดเลย มาดูเมนูกันบ้าง มี กุ้งกระเบื้อง เส้นหมี่หมูย่าง แหนมเนือง ก๋วยจั๊บญวน หมูยอสมุนไพร ยำขนมจีน ปอเปี๊ยะสด ปากหม้อญวน และยังมีอีกหลายเมนูให้เลือกสั่งกันได้ สังเกตุจากอาหารที่มาเสิร์ฟ อาหารแต่ละจานส่วนมากจะมาคู่กับน้ำจิ้มเสมอเลย ต้องกินคู่กันถึงจะอร่อยตามแบบรสชาติของเวียดนามแท้ๆ ถ้าไม่สะดวกไปกินที่ร้าน ทางร้านก็มีบริการสั่งแล้วส่งถึงบ้านกันด้วย สะดวกแบบไหนก็เลือกกันได้เลย แต่ขอแนะนำว่าให้กินที่ร้านดีกว่า เพราะจะได้อาหารที่ทำออกมาใหม่ๆ ร้อนๆ โดยรวมรสชาติของอาหารถือว่าอร่อย บรรยากาศของร้านดี กว้างขวาง แต่ราคาแพงไปนิดและพนักงานบริการช้าไปหน่อย
ลองแวะไปชิมกัน 